நோரா பதேகீ

நோரா பதேகீ (Nora Fatehi, பிறப்பு: பிப்ரவரி 6, 1992) என்பவர் இந்தியாவைச் சேர்ந்த கனேடிய நடனக் கலைஞரும், நடிகையும் ஆவார். இந்தி, தெலுங்கு, மலையாள திரைப்படங்களில் நடித்துள்ளார். பதேகீ ரோர்: டைகர் ஆஃப் தி சுந்தர்பான்ஸ் என்ற இந்தித் திரைப்படத்தின் மூலம் நடிகையாக அறிமுகமானார்.

இவர் டெம்பர், பாகுபலி 1, கிக் 2 போன்ற தெலுங்குத் திரைப்படங்களில் வரும் குத்தாட்டப் நடனங்கள் மூலம் பிரபலமடைந்தார், டபுள் பேரல் மற்றும் காயங்குளம் கொச்சுண்ணி ஆகிய இரண்டு மலையாளப் படங்களிலும் நடித்துள்ளார்.

2015 ஆம் ஆண்டில், உண்மைநிலை தொலைக்காட்சி நிகழ்ச்சியான பிக் பாஸ் 9 இல் பதேகீ ஒரு போட்டியாளராக பங்கேற்றார். 2016 இல், இவர் சலக் திக்லா சா என்ற உண்மைநிலை தொலைக்காட்சி நடன நிகழ்ச்சியில் பங்கேற்றார். சத்யமேவ ஜெயதே என்ற இந்தித் திரைப்படத்தில் வரும் "தில்பார்" பாடலின் மறுஉருவாக்கம் செய்யப்பட்ட பதிப்பில் நோரா பதேகீ இடை நடனமாடினார், இப்பாடல் வெளியான முதல் 24 மணி நேரத்தில் யூடியூப்பில் 20 மில்லியன் பார்வைகளைக் கடந்தது, இது இந்தியாவில் அத்தகைய பார்வைகள் எண்ணிக்கை சாதனை படைத்த முதல் இந்தி பாடலாக அமைந்தது. தில்பார் பாடலின் அரபு பதிப்பை வெளியிட மொராக்கோ இப்-ஆப் குழுவான பஃநயிர் (Fnaïre) உடன் இணைந்து பணியாற்றினார்.

2019 ஆம் ஆண்டில், தான்சானிய இசைக்கலைஞரும் பாடலாசிரியருமான ரேவானியுடன் இணைந்து தனது முதல் பன்னாட்டு ஆங்கில அறிமுகப் பாடலான பெபெட்டா-வை வெளியிட்டார். சீட்ரீட் டான்சர் 3டி (2020) மற்றும் புஜ்: தி பிரைட் ஆப் இந்தியா (2021) ஆகிய இந்தித் திரைப்படங்களில் துணைப் பாத்திரங்களில் நடித்துள்ளார். டான்சு தீவானே சூனியர்சு மற்றும் சலக் திக்லா சா 10 ஆகிய தொலைக்காட்சி நிகழ்ச்சிகளில் நடுவராக இருந்திருக்கிறார்.

வாழ்க்கை 
பதேகீ கனடாவில் பிறந்து வளர்ந்தவர், பஞ்சாபி மற்றும் மொராக்கோ வம்சாவளியைச் சேர்ந்தவர். இவர் டொராண்டோவில் உள்ள வெசுட்வியூ சென்டினியல் மேல்நிலைப் பள்ளியில் பட்டம் பெற்றார். இவர் யார்க் பல்கலைக்கழகத்தில் அரசியல் அறிவியல் மற்றும் பன்னாட்டு உறவுகளைப் படித்தார். இவர் தன்னை "இதயத்தில் ஓர் இந்தியன்" என்று கருதுவதாக நேர்காணல்களில் கூறியுள்ளார்.

தொழில் 
பதேகீ ரோர்: டைகர் ஆஃப் தி சுந்தர்பான்ஸ் என்ற இந்தித் திரைப்படத்தில் தனது முதல் தோற்றத்துடன் தனது வாழ்க்கையைத் தொடங்கினார். இவர் பூரி ஜெகன்நாத்தின் டெம்பர் திரைப்படத்தில் "இட்டாகே ரெச்சிபோதாம்" என்ற பாடலில் குத்தாட்ட நடனத்துடன் தெலுங்குத் திரைப்படத்துறையில் தோன்றினார். விக்ரம் பட் இயக்கிய மகேசு பட் தயாரிப்பில் இம்ரான் ஆசுமி மற்றும் குர்மீத் சௌத்ரி ஆகியோருடன் இணைந்து நடித்த மிச்டர் எக்சு திரைப்படத்தில் இவர் சிறப்புத் தோற்றத்தில் நடனமாடினார். பாகுபலி திரைப்படத்தில் "மனோகரி" பாடலிலும், கிக் 2 திரைப்படத்தில் "குக்குருகு" போன்ற திரைப்படங்களில் வரும் குத்தாட்டப் பாடல்களில் நடனமாடுபவராக தோன்றியுள்ளார்.

சூன் 2015 இன் பிற்பகுதியில், ஷேர் என்ற தெலுங்குத் திரைப்படத்தில் ஒப்பந்தமானார். ஆகத்து 2015 இன் பிற்பகுதியில், வருண் தேஜுக்கு சோடியாக பூரி ஜெகன்நாத் இயக்கிய லோஃபர் என்ற தெலுங்குத் திரைப்படத்தில் ஒப்பந்தமானார். நவம்பர் 2015 இல் ஊபிரி படத்திலும் கையெழுத்திட்டார். திசம்பர் 2015 இல், பதேகீ ஒன்பதாவது சீசனில் வைல்ட் கார்டு என்ட்ரியாக பிக் பாஸ் வீட்டிற்குள் நுழைந்தார். 12 வது வாரத்தில் (நாள் 83) வீட்டிற்குள் 3 வாரங்கள் கழித்தார் பின்பு வெளியேறினார். இவர் 2016 இல் உண்மைநிலை தொலைக்காட்சி நிகழ்ச்சியான சலக் திக்லா சாவிலும் பங்கேற்றார். இவர் சஞ்சய் சூரிக்கு சோடியாக மை பர்த்டே சாங் திரைப்படத்தில் முன்னணி நடிகையாக நடித்தார்.

2020 ஆம் ஆண்டு சீட்ரீட் டான்சர் 3டி என்ற நடனத் திரைப்படத்தில் தோன்றினார், இது இவரது முக்கியத் துணை வேடத்தில் நடிக்கும் முதல் படமாகும். ஜாக் நைட் உடன் இணைந்து "டர்ட்டி லிட்டில் சீக்ரெட்" பாடலை வெளியிட்டார், இது இவரது முதல் பன்னாட்டு சிங்கிள் பாடலாகும்.

2022 ஆம் ஆண்டில், தேங்க் காட் திரைப்படத்தில் யோகானி பாடிய "மெணிகே" பாடலில் பதேகீ தோன்றினார், இது "மெணிகே மகே ஹிதே" என்ற இலங்கைச் சிங்கள மொழி பாடலின் மறு உருவாக்கமாகும். ஆயுசுமான் குரான்னாவுடன் ஆன் ஆக்சன் ஹீரோ திரைப்படத்தில் "ஜெஹ்தா நாசா" பாடலில் தோன்றினார். அதே ஆண்டில் இவர் 2022 உலகக்கோப்பை காற்பந்து நிறைவு விழாவில் ஒரு நிகழ்ச்சியை வழங்கினார். டான்சு தீவானே சூனியர்சு (சீசன் 1), சலக் திக்லா சா 10 போன்ற நடன நிகழ்ச்சிகளில் நடுவராக பங்காற்றியுள்ளார். 2018 ஆம் ஆண்டு ஸ்ட்ரீ திரைப்படத்தில் "கமரியா" பாடலில் சிறப்புத் தோற்றத்தில் இராஜ்குமார் இராவுடன் தோன்றிய பிறகு, 2023 ஆம் ஆண்டில் "அச்சா சிலா தியா" பாடலில் இராஜ்குமார் இராவுடன் தோன்றினார், இப்பாடல் 1995 ஆம் ஆண்டு பேவஃபா சனம் என்ற இந்தித் திரைப்படத்தில் இடம்பெற்ற "அச்சா சிலா தியா துனே மேரே பியார் கா" திரைப்படப் பாடலின் மறு உருவாக்கம் ஆகும்.

ஊடகங்களில் 
பிலிம்பேரின் வேதன்சி பதக், "ஒரு பாடல் ஒன்றன் பின் ஒன்றாக, இவ்வளவு நம்பிக்கையுடன் கவர்ச்சிகரமான தோற்றத்துடன் நடனமாடக்கூடியவர்கள் யாரும் இல்லை என்பதை பதேகீ நிரூபித்தார்."  டாபர் மற்றும் கேக்சோன் போன்ற நிறுவனங்களுக்கு இவர் விளம்பர தூதராக உள்ளார்.

குறிப்புகள்

மேற்கோள்கள்

வெளி இணைப்புகள் 
 
 
 

மலையாளத் திரைப்பட நடிகைகள்
தெலுங்குத் திரைப்பட நடிகைகள்
தமிழ்த் திரைப்பட நடிகைகள்
இந்தித் திரைப்பட நடிகைகள்
கனடியத் திரைப்பட நடிகைகள்
வாழும் நபர்கள்
1992 பிறப்புகள்